**Informácie pre zákonných zástupcov žiakov 9. ročníka**

**Kroky prijímacie procesu na SŠ**

Žiaci si v priebehu školského roka vyberú odbory, o ktoré majú záujem. Prihláška sa podáva **elektronicky cez edupage** (bude k tomu zvolané rodičovské združenie, kde sa podá komplexná informácia aj ukážka, ako sa vypĺňa).

SŠ prihlášky spracujú a písomnou pozvánkou informujú rodičov o ďalších krokoch (termín skúšok, potrebné pomôcky...), v prípade učebných odborov o rozhodnutí o prijatí/neprijatí na SŠ.

**Termíny**

**28. 4 – 3. 5. 2023:** Termín v ktorom sa koná **1. kolo 1. termín talentových prijímacích skúšok** a overenie zdravotnej spôsobilosti pre Stredné športové školy (2. fáza)

**4. 5. – 5. 5. 2023:** Termín, v ktorom sa koná **1. kolo 1. termín prijímacích skúšok (vrátane 8r. gymnázií)**

**9. 5. – 10. 5. 2023** Termín, v ktorom sa koná **1. kolo 2. termín prijímacích skúšok (vrátane 8-ročných gymnázií)**

**11. 5. – 15. 5. 2023** Termín v ktorom sa koná **1. kolo 2. termín talentových prijímacích skúšok** a overenie zdravotnej spôsobilosti pre Stredné športové školy (2. fáza)

**Zápis na SŠ**

Po prijatí na SŠ (zverejnenie výsledkov na webe, písomné vyrozumenie od SŠ), dostáva zákonný zástupca kompletnú informáciu akou formou sa žiak zapíše na odbor, ktorý si vybral na štúdium.

V prípade, že sa žiak neumiestnil na žiadnu SŠ, je možné zúčastniť sa **2. kola prijímacích skúšok**. Postup je rovnaký ako v prvom kole.

**Ďalšie rady, informácie a pokyny**

* Stredné školy a odbory, ktoré žiaci nahlásili v júni 2022, je možné v súčinnosti s VP kedykoľvek zmeniť a upraviť, rovnako aj osloviť VP s akýmkoľvek problémom alebo otázkou. K dispozícii sú **konzultačné hodiny v pondelok od 10:30 – 13:30**, v prípade dohody aj v inom termíne.
* V mesiacoch november/december prebehne v spolupráci s CPPPaP v NR dobrovoľné **testovanie profesijnej orientácie** žiakov 9. ročníka, ktoré im môže pomôcť pri výbere SŠ. Žiaci vyplnia testy a následne (v priebehu pár dní) ich s nimi individuálne vyhodnotia pracovníci CPPPaP v priestoroch našej školy. Po včasnej dohode je pri oznámení výsledkov možná aj účasť zákonných zástupcov. O konaní testovania budú rodičia vopred informovaní.
* V priebehu celého roka je potrebné **sledovať internetové stránky SŠ**, kde sa budú postupne zverejňovať dôležité termíny a najmä kritéria prijatia na SŠ (pozri aj dokument s dôležitými termínmi pre žiakov 9. ročníka).
* Dôležitou informáciou pri výbere SŠ a odboru by mal byť **profil absolventa,** ktorý je vždy súčasťou popisu jednotlivých odborov na stránkach škôl.
* Žiaci v priebehu školského roka navštívia v rámci vyučovania spolu s VP a triednym učiteľom **Burzy informácií** ktorá sa bude konať **dňa 04.10.2022** **v čase od 11,00 hod. – do 12,30 hod.** v priestoroch Strednej odbornej školy stavebnej, Nábr. Mládeže č. 1, Nitra.
* Ostatné **dni otvorených dverí** na jednotlivých SŠ žiaci navštevujú **individuálne**, samozrejme s **písomným súhlasom zákonného zástupcu**, ktorý o tom informuje triedneho učiteľa. Prosíme rodičov, aby dohliadli na to, že žiaci navštívia len tie SŠ, o ktoré majú seriózny záujem a **znížili absenciu na vyučovaní na nevyhnutné minimum**.
* Prosíme zákonných zástupcov o **dodržiavanie stanovených termínov**, pretože sú na nich viazané všetky osoby a inštitúcie, ktoré sa zúčastňujú prijímacieho konania.

Vypracoval: Mgr. Peter Vasaráb

Výchovný poradca